Műveleti lap/Pótlap

Kitöltési útmutató

A műveleti lap és pótlap a tervezett erdőgazdálkodási tevékenységek formanyomtatvánnyal összhangban kerülhet beadásra.

**1. Az erdőgazdálkodó és a jogosult erdészeti szakszemélyzet adatai**

Erdőgazdálkodó kódja: 7 vagy 8 jegyű szám, a NÉBIH EI által kiadott kód.

Jogosult erdészeti szakszemélyzet nyilvántartási száma: 4 jegyű, a NÉBIH EI által kiadott nyilvántartási szám.

Az adatokat hiánytalanul ki kell tölteni.

**2. Fahasználat módja** (Tegyen X-et a megfelelő helyre)

BEFAP: Befejezett ápolás

TI: Tisztítás

EÜ: Egészségügyi termelés

TKGY: Törzskiválasztó gyérítés

NFGY: Növedékfokozó gyérítés

KH: Készletgondozó használat

TRV: Tarvágás

FVB: Fokozatos felújítóvágás bontóvágása

FVV: Fokozatos felújítóvágás végvágása

SZV: Szálalóvágás

ET: Egyéb termelés

SZA: Szálalás

**3. Fahasználat adatai**

Helység, tag, részlet jele: Az erdőrészlet azonosítója.

Részlet területe: Az erdőrészlet teljes területe. Hektárban és 2 tizedes jegy pontossággal kell megadni.

Érintett terület: A fakitermeléssel érintendő, lehatárolható terület. Hektárban és 2 tizedes jegy pontossággal kell megadni.

Fafaj: A kitermelendő fa faja az erdőről, az erdő védelméről és az erdőgazdálkodásról szóló 2009. évi XXXVII. törvény végrehajtásáról szóló 153/2009. (XI. 13.) FVM rendelet 1. számú melléklete szerint.

m3: A kitermelendő fa térfogata bruttó köbméterben, ideértve az erdőrészletben már jelenleg is megtalálható fekvő fák felkészítésre kerülő mennyiségét.

A fahasználat kezdetének és befejezésének várható időpontja: A fahasználat időtartama, amely az adott év vagy a következő naptári év lehet, azonban nem érinthet egyszerre két évet. Az erdőről, az erdő védelméről és az erdőgazdálkodásról szóló 2009. évi XXXVII. törvény (továbbiakban: Evt.) 73. § (2) bekezdésének értelmében „természetes mageredetű erdőfelújításra az erdőtervben előírt újulattal rendelkező erdőrészletekben véghasználat, szálaló üzemmódban kezelt területeken szálalás március 31. és szeptember 1. közötti időszakban nem végezhető. Ettől eltérni csak időjárási körülmények miatt, az erdészeti hatóság engedélye alapján lehet.” Az Evt. 74. § (4) bekezdése szerint „Sarjeredetű természetes felújítás alkalmazásánál – az e törvény végrehajtására kiadott jogszabály eltérő rendelkezése hiányában – akác esetében május 1., egyéb fafaj esetében április 1. és szeptember 1. között fakitermelés nem végezhető.” Védett természeti területen az 1996. évi LIII. törvény 33. § (4) bekezdése alapján vegetációs időben nem végezhető fakitermelés, csak a természetvédelmi hatóság külön engedélyével. A fahasználatra nyitva álló időszak tovább rövidülhet az erdőtervben rögzítésre került korlátozások miatt (lásd az erdőrészlet-leíró lap hatósági előírások (megjegyzés) rovatát.

A jogosult erdészeti szakszemélyzet útmutatásai, a fahasználat végrehajtására vonatkozó utasításai:

A jogosult erdészeti szakszemélyzet részletezheti a fahasználattal kapcsolatos teendőket. Amennyiben nem elegendő a rendelkezésre álló hely, úgy a pótlapon folytathatja az útmutatások, ábrák, leírások kifejtését.

**4. A jogosult erdészeti szakszemélyzet ellenjegyzése**

# A műveleti lap kiállításával a jogosult erdészeti szakszemélyzet igazolja a nyomtatványon részletezett feltételek meglétét. Amennyiben valótlanul igazolja a leírtakat, úgy a 71/2010. (V. 13.) FVM rendeletben foglaltak szerint az erdészeti hatóság törli a névjegyzékből, ill. figyelmezteti.

**5. Keltezés**

A műveleti lap az erdőgazdálkodó és a jogosult erdészeti szakszemélyzet aláírásainak együttes megléte esetén érvényes.

# Az erdőről, az erdő védelméről és az erdőgazdálkodásról szóló 2009. évi XXXVII. törvény végrehajtásáról szóló 153/2009. (XI. 13.) FVM rendelet

# 1. számú melléklete alapján

# *A)*Lombos fafajok

|  |  |
| --- | --- |
| Magyar név | Erdőtervi jel |
| amerikai (vörös) kőris | AK |
| amerikai mocsártölgy | MT |
| bálványfa | BL |
| barkócaberkenye | BABE |
| budai berkenye | BUBE |
| csertölgy | CS |
| déli berkenye | DBE |
| ezüst hárs | EH |
| ezüst juhar | EZJ |
| fehér akác | A |
| fehér eperfa | EP |
| fehér fűz | FFŰ |
| fehérnyár és szürkenyár | FRNY és SZNY |
| fekete dió | FD |
| feketegyűrű (tatár) juhar | TJ |
| feketenyár | FTNY |
| gyertyán | GY |
| hamvas éger | HÉ |
| házi berkenye | HBE |
| hegyi juhar | HJ |
| hegyi szil | HSZ |
| japánakác | JA |
| jegenyenyár | JNY |
| kecskefűz | KFŰ |
| keleti gyertyán | KGY |
| kései meggy | KM |
| keskenylevelű ezüstfa | EZ |
| kislevelű hárs | KH |
| kocsányos tölgy | KST |
| kocsánytalan tölgyek | KTT |
| korai juhar | KJ |
| közönséges bükk | B |
| közönséges dió | KD |
| közönséges nyír | NYI |
| lepényfa | GL |
| lisztes berkenyék | LBE |
| madárberkenye | MBE |
| madárcseresznye | CSNY |
| magas kőris | MK |
| magyar kőris | MAK |
| magyar tölgy | MAT |
| mezei juhar | MJ |
| mezei szil | MSZ |
| mézgás éger | MÉ |
| molyhos tölgy | MOT |
| nagylevelű hársak | NH |
| nemes füzek | NFŰ |
| nemes nyarak | NNY |
| nyugati ostorfa | NYO |
| rezgőnyár | RNY |
| sajmeggy | SM |
| szelídgesztenye | SZG |
| szőrös nyír | SNYI |
| tiszaháti nyár | TNY |
| törékeny fűz | TFŰ |
| törökmogyoró | TMO |
| turkesztáni szil | TUSZ |
| vadalma | AL |
| vadgesztenye | VG |
| vadkörte | KT |
| vénic szil | VSZ |
| virágos kőris | VK |
| vörös tölgy | VT |
| zöld juhar | ZJ |
| zselnicemeggy | ZSM |

# *B)*Tűlevelű fafajok

|  |  |
| --- | --- |
| Magyar név | Erdőtervi jel |
| atlasz cédrus | AC |
| erdeifenyő *és fajtái* | EF |
| európai vörösfenyő *és fajtái* | VF |
| feketefenyő *és fajtá*i | FF |
| kaukázusi jegenyefenyő | KJF |
| kék duglászfenyő | KDF |
| keleti tuja | KTH |
| közönséges boróka | KBO |
| közönséges jegenyefenyő | KJF |
| lucfenyő *és fajtái* | LF |
| mocsárciprus | MC |
| nyugati tuja | NYTH |
| oregoni hamisciprus | OC |
| simafenyő | SF |
| szürke duglászfenyő | SZDF |
| tiszafa | TF |
| zöld duglászfenyő | ZDF |